PATVIRTINTA

Rokiškio rajono savivaldybė tarybos

2023 m. kovo d. sprendimu Nr. TS-

**ROKIŠKIO RAJONO SAVIVALDYBĖS BENDROJO UGDYMO ĮSTAIGOSE ORGANIZUOJAMŲ POILSIO VAKARŲ SAUGUMUI UŽTIKRINTI** **FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės bendrojo ugdymo įstaigose organizuojamų poilsio vakarų saugumui užtikrinti finansavimo tvarkos aprašas (toliau − Aprašas) nustato lėšų, skirtų bendrojo ugdymo įstaigose organizuojamų poilsio vakarų saugumui užtikrinti, panaudojimo tvarką.

2. Poilsio vakaras – uždara ugdymo įstaigos bendruomenės šventė (diskoteka, koncertas, naujametinis karnavalas, teminis vakaras, abiturientų šimtadienis, išleistuvės, kitos šventės).

3. Apsauga – ~~apsaugos darbuotojas~~ asmuo, kurio tikslas užtikrinti šventės dalyvių, ugdymo įstaigos darbuotojų saugumą šventės metu.

**II SKYRIUS**

**POILSIO VAKARŲ APSAUGOS FINANSAVIMAS**

4. Progimnazijai, kuri veiklą vykdo Rokiškio rajone, einamiesiems metams skiriama 400,00 Eur.

5. Gimnazijai, kuri veiklą vykdo Rokiškio rajone, einamiesiems metams skiriama 600,00 Eur, jeigu gimnazija turi atskirus struktūrinius padalinius, kiekvienas padalinys dėl finansavimo skirto poilsio vakarų apsaugai finansuoti gali kreiptis atskirai.

~~6. Bendrojo ugdymo įstaiga poilsio vakarų apsaugos paslaugą, perka iš įmonių, kurių pagrindinė veikla yra fizinių, juridinių asmenų ir materialaus turto apsauga~~. Bendrojo ugdymo įstaiga sprendžia lėšų skirtų poilsio vakarų saugumui užtikrinti panaudojimą.

7. ~~Bendrojo ugdymo įstaiga savarankiškai atlieka viešųjų pirkimų procedūras apsaugos paslaugai nupirkti.~~Bendrojo ugdymo įstaigos vadovas atsako už paskirtų asignavimų naudojimo teisėtumą ir ekonomiškumą.

8. Vadovaudamasis Rokiškio rajono savivaldybės tarybos sprendimu patvirtintu einamųjų metų biudžetu ir vadovaudamasis šio aprašo 4 ir 5 punktais numatytas lėšas skirtas bendrojo ugdymo įstaigose organizuojamų poilsio vakarų saugumui užtikrinti skiriamos administracijos direktoriaus įsakymu.

9. Šios lėšos gali būti naudojamos tik apsaugos paslaugoms apmokėti.

10. Rokiškio rajono savivaldybės administracija sudaro savivaldybės biudžeto lėšų naudojimo sutartį su bendrojo ugdymo įstaiga.

11. Bendrojo ugdymo įstaiga pateikia finansines ataskaitas (pagal savivaldybės biudžeto naudojimo sutartį) iki einamųjų metų gruodžio 10 d.

12. Nepanaudotas biudžeto lėšas, bet ne vėliau kaip iki einamųjų metų gruodžio 15 d. grąžinti į Rokiškio rajono savivaldybės biudžeto atsiskaitomąją banko sąskaitą, kuri nurodyta savivaldybės biudžeto lėšų naudojimo sutartyje.

**III SKYRIUS**

**BAIGIAMOSIOS NUOSTATOS**

13. Aprašą tvirtina, keičia ir pildo Rokiškio rajono savivaldybės taryba.

14. Aprašo vykdymo kontrolę atlieka Švietimo ir sporto skyrius teisės aktų nustatyta tvarka.

15. Ginčai dėl šio Aprašo taikymo, sprendimo dėl lėšų skyrimo ar neskyrimo sprendžiami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_